CELEX: 31999D0386
Language: sk
Date: 1999-06-07 00:00:00
Title: Rozhodnutie Rady zo 7. júna 1999 o dočasnom uplatňovaní Dohody o medzinárodnom programe na ochranu delfínov zo strany Európskeho hospodárskeho spoločenstva

Dôležité právne oznámenie

|

31999D0386

Úradný vestník L 147 , 12/06/1999 S. 0023 - 0023

		Rozhodnutie Radyzo 7. júna 1999o dočasnom uplatňovaní Dohody o medzinárodnom programe na ochranu delfínov zo strany Európskeho hospodárskeho spoločenstva(1999/386/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 37, v súvislosti s prvou vetou jej článku 300 ods. 2 a prvým pododsekom jej článku 300 ods. 3,so zreteľom na návrh Komisie,(1) keďže spoločenstvo je oprávnené prijímať opatrenia na ochranu a využívanie rybárskych zdrojov a uzatvárať dohody s inými krajinami alebo medzinárodnými organizáciami;(2) keďže spoločenstvo podpísalo dohovor Organizácie spojených národov o morskom práve, podľa ktorého sú všetci členovia medzinárodného spoločenstva povinní spolupracovať pri ochrane a využívaní biologických zdrojov mora;(3) keďže spoločenstvo podpísalo Dohodu o uplatňovaní ustanovení Dohovoru Organizácie spojených národov o morskom práve z 10. decembra 1982 o ochrane a využívaní zásob druhov rýb, ktoré sa vyskytujú súčasne na viacerých miestach oceánov, a silne migrujúcich druhov rýb;(4) keďže na 35. medzivládnom stretnutí o ochrane tuniakov a delfínov vo východnej časti Tichého oceánu sa vo februári 1998 prijala Dohoda o medzinárodnom programe na ochranu delfínov;(5) keďže medzi ciele uvedenej dohody patrí postupné znižovanie náhodnej úmrtnosti delfínov pri love tuniakov záťahovou sieťou s vakom vo východnej časti Tichého oceánu na úroveň blížiacu sa nule prostredníctvom stanovenia ročných limitov a dlhodobé udržanie stavu tuniakov v oblasti, na ktorú sa vzťahuje dohoda;(6) keďže rybári spoločenstva lovia tuniaky v oblasti, na ktorú sa vzťahuje dohoda a je v záujme spoločenstva účinne sa podieľať na uplatňovaní dohody;(7) keďže Rada rozhodla 26. apríla 1999, že spoločenstvo by malo podpísať Dohodu o medzinárodnom programe na ochranu delfínov;(8) keďže podľa článku XIV uvedenej dohody má mať Medziamerická Komisia pre tropické tuniaky (IATTC) dôležitú úlohu pri koordinácií uplatňovania dohody a mnoho vykonávacích opatrení sa prijme v rámci IATTC; keďže je preto potrebné, aby Komisia čo najskôr pristúpila k IATTC;(9) keďže spoločenstvo už začalo postup na pristúpenie k uvedenej organizácii, ale pristúpenie by sa mohlo z technických dôvodov zdržať; keďže je preto potrebné uplatňovať Dohodu o medzinárodnom programe na ochranu delfínov dočasne s cieľom chrániť záujmy rybárskych plavidiel spoločenstva, ktoré lovia ryby v uvedenej oblasti počas prechodného obdobia;(10) keďže podpis a dočasné uplatňovanie dohody sú prvou etapou jej definitívneho uplatňovania v súlade s postupmi stanovenými zmluvou na tento účel,ROZHODLA TAKTO:Článok 1Dohoda o medzinárodnom programe na ochranu delfínov sa s účinnosťou od 1. júna 1999 dočasne uplatňuje v Európskom spoločenstve v súlade s článkom XXIX uvedenej dohody.Článok 2Predseda Rady sa týmto oprávňuje určiť osobu, ktorá je ako depozitár dohody splnomocnená na oznámenie dočasného uplatňovania dohody zo strany spoločenstva vláde Spojených štátov amerických.V Luxemburgu 7. júna 1999Za RadupredsedaE. Bulmahn--------------------------------------------------